2 बच्चों समेत 6 लोग घायल; इंडिपेंडेंस डे सेलिब्रेशन में अज्ञात हमलावर ने फायरिंग की
Louisiana Mass shooting: 4 dead, 6 injured At Fourth of July block party on Shreveport
अमेरिका के लुइसियाना में 4 जलाई की ब्लॉक पार्टी में मास शूटिंग की घटना में चार लोगों की मौत हो गई है, जबकि 2 बच्चों समेत 6 लोग घायल हैं। घटना मंगलवार रात यहां के श्रेवेपोर्ट इलाके में हुई, जहां इंडिपेंडेंस डे की पार्टी मनाने
अमेरिका के लुइसियाना में 4 जलाई की ब्लॉक पार्टी में मास शूटिंग की घटना में चार लोगों की मौत हो गई है, जबकि 2 बच्चों समेत 6 लोग घायल हैं। घटना मंगलवार रात यहां के श्रेवेपोर्ट इलाके में हुई, जहां इंडिपेंडेंस डे की पार्टी मनाने के लिए लोग जमा हुए थे।
श्रेवेपोर्ट पुलिस की प्रवक्ता सार्जेन्ट ऐंजी विलहाइट ने बताया मंगलवार रात मेले के दौरान अज्ञात हमलावरों ने कम से कम 10 लोगों पर गोली चलाई, जिसमें से दो की मौके पर मौत हो गई और दो ने अस्पताल में इलाज के दौरान दम तोड़ा। पुलिस ने मृतकों के नाम उजागर नहीं किए हैं और न ही इस मामले में किसी आरोपी को गिरफ्तार किया है।
पुलिस ने बताया कि मौके पर बड़ी संख्या में वाहन मौजूद होने की वजह से फर्स्ट रिस्पॉन्डर्स को घटनास्थल पर पहुंचने में परेशानी हुई। ऐसे में पुलिस को घटनास्थल से काफी दूर अपनी कारें खड़ी करनी पड़ीं। इसके बाद पुलिसवाले और इमरजेंसी मेडिकल सर्विस के लोग भागकर मौके पर पहुंचे।
4 जुलाई की छुट्‌टी के दौरान अमेरिका के कई राज्यों में शूटिंग की वारदात हुई।
अमेरिकी गन कल्चर का इतिहास 230 साल पुराना 
अमेरिका में गन कल्चर का इतिहास करीब 230 साल पुराना है। 1791 में संविधान के दूसरे संशोधन के तहत अमेरिका नागरिकों को हथियार रखने और खरीदने का अधिकार दिया गया। तब वहां अंग्रेजों का शासन था और कोई स्थायी सिक्योरिटी फोर्स नहीं थी। ऐसे में लोगों को अपनी और परिवार की सुरक्षा के लिए हथियार रखने का अधिकार दिया गया, लेकिन अमेरिका का ये कानून आज भी जारी है।
अमेरिका 230 साल बाद भी अपने गन कल्चर को नहीं खत्म कर पाया है। इसकी दो प्रमुख वजहें हैं। पहली- कई अमेरिकी राष्ट्रपति से लेकर वहां के राज्यों के गवर्नर तक इस कल्चर को बनाए रखने की वकालत करते रहे हैं। दूसरी वजह गन बनाने वाली कंपनियां, यानी गन लॉबी।
नेशनल राइफल एसोसिएशन यानी NRI अमेरिका में सबसे ताकतवर गन लॉबी है, जो वहां संसद सदस्यों को प्रभावित करने के लिए जमकर पैसा खर्च करती है। ये ताकतवर लॉबी गन कल्चर को खत्म करने के लिए प्रस्तावित दूसरे संविधान संशोधन में बदलावों का विरोध करती रही है।